2003L0090 — SL — 17.12.2012 — 007.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA KOMISIJE 2003/90/ES z dne 6. oktobra 2003 o določitvi podrobnih pravil za člen 7 Direktive Sveta 2002/53/ES glede lastnosti, ki morajo biti zajete kot minimum pri preskušanju, in minimalnih pogojev za preskušanje nekaterih sort kmetijskih rastlin (Besedilo velja za EGP) (UL L 254, 8.10.2003, p.7)

spremenjena z:









▼B

DIREKTIVA KOMISIJE 2003/90/ES

z dne 6. oktobra 2003

o določitvi podrobnih pravil za člen 7 Direktive Sveta 2002/53/ES glede lastnosti, ki morajo biti zajete kot minimum pri preskušanju, in minimalnih pogojev za preskušanje nekaterih sort kmetijskih rastlin

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2002/53/ES z dne 13. junija 2002 o skupnem katalogu sort kmetijskih rastlin ( 1 ) in zlasti člena 7(2)(a) in (b) Direktive, ob upoštevanju naslednjega: (1) Z Direktivo Komisije 72/180/EGS z dne 14. aprila 1972 o določanju lastnosti in minimalnih pogojev za preskušanje sort kmetijskih rastlin ( 2 ), kakor je bila spremenjena z Direktivo 2002/8/ES ( 3 ), so bile z namenom uradnega sprejetja sort v sortne liste držav članic določene lastnosti, ki morajo biti zajete kot minimum pri preskušanju različnih vrst, in minimalne zahteve za izvajanje preskušanja. (2) Upravni svet Urada Skupnosti za rastlinske sorte (USRS), ustanovljenega z Uredbo Sveta (ES) št. 2100/94 z dne 27. julija 1994 o žlahtniteljskih pravicah v Skupnosti ( 4 ), kakor je bila nazadnje spremenjena z Uredbo (ES) št. 1650/2003 ( 5 ), je v zvezi s pogoji za preskušanje sort izdal smernice za preskušanje za nekatere vrste. (3) Na mednarodni ravni obstajajo smernice za preskušanje, ki določajo pogoje za preskušanje sort. Smernice za preskušanje je izdelala Mednarodna zveza za varstvo novih sort rastlin (UPOV). (4) Direktiva 72/180/EGS je bila spremenjena z Direktivo 2002/8/ES zaradi zagotovitve skladnosti med smernicami za preskušanje USRS in pogoji za preskušanje sort z namenom njihovega sprejetja v nacionalne sortne liste držav članic, če so bile izdelane smernice za preskušanje USRS. USRS je od takrat izdal smernice za številne druge vrste. (5) Primerno je zagotoviti skladnost med smernicami za preskušanje USRS in pogoji za preskušanje sort z namenom njihovega sprejetja v nacionalne sortne liste držav članic. (6) Kjer USRS specifičnih smernic še ni izdelal, je primerno, da se kot podlaga za sistem Skupnosti uporabijo smernice UPOV. Za vrste, ki v tej direktivi niso zajete, se uporablja nacionalna zakonodaja. (7) Direktivo 72/180/EGS je zato treba razveljaviti. (8) Ukrepi, predvideni s to direktivo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo – ob upoštevanju naslednjega: SPREJELA NASLEDNJO DIREKTIVO:







Člen 1

1. Države članice predvidijo vpis sort kmetijskih rastlin, ki izpolnjujejo zahteve iz odstavkov 2 in 3, v nacionalno sortno listo v smislu člena 3(1) Direktive 2002/53/ES.

2. Glede razločljivosti, nespremenljivosti in izenačenosti velja naslednje:

(a) vrste, navedene v Prilogi I, morajo izpolnjevati pogoje, določene v „Protokolih za preskušanje razločljivosti, nespremenljivosti in izenačenosti“ Upravnega sveta Urada Skupnosti za rastlinske sorte (USRS), ki so našteti v navedeni prilogi;

(b) vrste, navedene v Prilogi II, morajo izpolnjevati smernice za izvajanje preskušanja razločljivosti, nespremenljivosti in izenačenosti Mednarodne zveze za varstvo novih sort rastlin (UPOV), ki so naštete v navedeni prilogi.

3. Glede vrednosti za pridelavo ali uporabo morajo sorte brez poseganja v člen 4(2) Direktive izpolnjevati pogoje, določene v Prilogi III.

Člen 2

Uporabijo se vse sortne lastnosti v smislu člena 1(2)(a) in vse lastnosti, ki so v smernicah za preskušanje iz člena 1(2)(b) označene z zvezdico (*), pod pogojem, da opazovanje neke lastnosti ni onemogočeno zaradi izražanja drugih lastnosti, in pod pogojem, da izražanja neke lastnosti ne preprečijo okoljski pogoji, v katerih se preskušanje izvaja.

Člen 3

Države članice zagotovijo, da so pri preskušanju vrst, navedenih v prilogah I in II, glede načrtovanja poskusov in rastnih razmer izpolnjene minimalne zahteve za izvajanje preskušanja, kakor so določene v smernicah za preskušanje iz navedenih prilog.

Člen 4

Direktiva 72/180/EGS se razveljavi.

Člen 5

1. Države članice sprejmejo zakone in druge predpise, potrebne za uskladitev s to direktivo, najpozneje do 31. marca 2004. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.

2. Države članice sporočijo Komisiji besedila temeljnih določb nacionalne zakonodaje, sprejete na področju, ki ga ureja ta direktiva.

Člen 6

1. Če sorte z začetkom veljavnosti te direktive še niso bile sprejete za vpis v Skupni katalog sort kmetijskih rastlin in se je uradno preskušanje v skladu z

(a) Direktivo 72/180/EGS ali

(b) smernicami USRS iz Priloge I oziroma smernicami UPOV iz Priloge II, odvisno od vrste,

začelo pred tem datumom, za zadevne sorte velja, da izpolnjujejo zahteve te direktive.

2. Odstavek 1 se uporablja samo, če poskusi pokažejo, da sorte izpolnjujejo predpise iz

(a) Direktive 72/180/EGS ali

(b) smernic USRS iz Priloge I oziroma smernic UPOV iz Priloge II, odvisno od vrste.

Člen 7

Ta direktiva začne veljati sedmi dan po objavi v Uradnem listu Evropske unije.

Člen 8

Ta direktiva je naslovljena na države članice.

▼M7









PRILOGA I







Seznam vrst iz člena 1(2)(a), ki morajo biti skladne s protokoli za preskušanje CPVO Znanstveno ime Splošno ime Protokol CPVO Festuca filiformis Pourr. tankolistna ovčja bilnica TP 67/1 z dne 23.6.2011 Festuca ovina L. ovčja bilnica TP 67/1 z dne 23.6.2011 Festuca rubra L. rdeča bilnica TP 67/1 z dne 23.6.2011 Festuca trachyphylla (Hack.) Krajina raskavolistna bilnica TP 67/1 z dne 23.6.2011 Lolium multiflorum Lam. mnogocvetna (laška) ljuljka TP 4/1 z dne 23.6.2011 Lolium perenne L. trpežna (angleška) ljuljka TP 4/1 z dne 23.6.2011 Lolium x boucheanum Kunth oldenburška (skrižana) ljuljka TP 4/1 z dne 23.6.2011 Pisum sativum L. krmni grah TP 7/2 z dne 11.3.2010 Brassica napus L. švedska repica TP 36/2 z dne 16.11.2011 Helianthus annuus L. sončnica TP 81/1 z dne 31.10.2002 Linum usitatissimum L. lan/laneno seme TP 57/1 z dne 21.3.2007 Avena nuda L. mali goli oves TP 20/1 z dne 6.11.2003 Avena sativa L. (includes A. byzantina K. Koch) navadni oves in sredozemski oves TP 20/1 z dne 6.11.2003 Hordeum vulgare L. ječmen TP 19/3 z dne 21.3.2012 Oryza sativa L. riž TP 16/2 z dne 21.3.2012 Secale cereale L. rž TP 58/1 z dne 31.10.2002 xTriticosecale Wittm. ex A. Camus hibridi, ki izhajajo iz križanja vrst iz rodu Triticum z vrstami iz rodu Secale TP 121/2 razl. 1 z dne 16.2.2011 Triticum aestivum L. pšenica TP 3/4 razl. 2 z dne 16.2.2011 Triticum durum Desf. pšenica durum TP 120/2 z dne 6.11.2003 Zea mays L. koruza TP 2/3 z dne 11.3.2010 Solanum tuberosum L. krompir TP 23/2 z dne 1.12.2005 Besedilo teh protokolov je na voljo na spletni strani CPVO (www.cpvo.europa.eu).









PRILOGA II







Seznam vrst iz člena 1(2)(b), ki morajo biti skladne s smernicami za preskušanje UPOV Znanstveno ime Splošno ime Smernica UPOV Beta vulgaris L. krmna pesa TG/150/3 z dne 4.11.1994 Agrostis canina L. pasja šopulja TG/30/6 z dne 12.10.1990 Agrostis gigantea Roth. orjaška šopulja TG/30/6 z dne 12.10.1990 Agrostis stolonifera L. plazeča šopulja TG/30/6 z dne 12.10.1990 Agrostis capillaris L. lasasta šopulja TG/30/6 z dne 12.10.1990 Bromus catharticus Vahl čistilna stoklasa TG/180/3 z dne 4.4.2001 Bromus sitchensis Trin. aljaška šopulja TG/180/3 z dne 4.4.2001 Dactylis glomerata L. pasja trava TG/31/8 z dne 17.4.2002 Festuca arundinacea Schreber trstikasta bilnica TG/39/8 z dne 17.4.2002 Festuca pratensis Huds. travniška bilnica TG/39/8 z dne 17.4.2002 xFestulolium Asch. et Graebn. hibridi, ki izhajajo iz križanja vrst iz rodu Festuca z vrstami iz rodu Lolium TG/243/1 z dne 9.4.2008 Phleum nodosum L. kolenčasti mačji rep TG/34/6 z dne 7.11.1984 Phleum pratense L. mačji rep TG/34/6 z dne 7.11.1984 Poa pratensis L. travniška latovka TG/33/6 z dne 12.10.1990 Lupinus albus L. beli volčji bob TG/66/4 z dne 31.3.2004 Lupinus angustifolius L. ozkolistni volčji bob TG/66/4 z dne 31.3.2004 Lupinus luteus L. rumeni volčji bob TG/66/4 z dne 31.3.2004 Medicago sativa L. lucerna TG/6/5 z dne 6.4.2005 Medicago x varia T. Martyn pisana meteljka TG/6/5 z dne 6.4.2005 Trifolium pratense L. črna detelja TG/5/7 z dne 4.4.2001 Trifolium repens L. bela (plazeča) detelja TG/38/7 z dne 9.4.2003 Vicia faba L. krmni bob TG/8/6 z dne 17.4.2002 Vicia sativa L. navadna grašica TG/32/6 z dne 21.10.1988 Brassica napus L. var. napobrassica (L.) Rchb. podzemna koleraba TG/89/6 razl. z dne 4.4.2001 + 1.4.2009 Raphanus sativus L. var. oleiformis Pers. oljna redkev TG/178/3 z dne 4.4.2001 Arachis hypogea L. zemeljski orešček/arašid TG/93/3 z dne 13.11.1985 Brassica rapa L. var. silvestris (Lam.) Briggs oljna repica TG/185/3 z dne 17.4.2002 Cannabis sativa L. konoplja TG/276/1 z dne 28.3.2012 Carthamus tinctorius L. žafranika (barvilni rumenik) TG/134/3 z dne 12.10.1990 Gossypium spp. bombaž TG/88/6 z dne 4.4.2001 Papaver somniferum L. mak TG/166/3 z dne 24.3.1999 Sinapis alba L. bela gorjušica TG/179/3 z dne 4.4.2001 Glycine max (L.) Merrill soja TG/80/6 z dne 1.4.1998 Sorghum bicolor (L.) Moench sirek TG/122/3 z dne 6.10.1989 Besedilo teh smernic je na voljo na spletni strani UPOV (www.upov.int).

▼B









PRILOGA III

LASTNOSTI ZA PRESKUŠANJE VREDNOSTI SORT ZA PRIDELAVO ALI UPORABO

1. Pridelek

2. Odpornost proti škodljivim organizmom

3. Obnašanje do dejavnikov v fizičnem okolju

4. Kakovost

Ob predložitvi rezultatov se navedejo uporabljene metode.